Legal Document

Category: 25

Text:
12. ΠΡΟΕΔΡΙΚΟ ΔΙΑΤΑΓΜΑ υπ' αριθ. 379 της 4/6 Οκτ. 1983 (ΦEΚ Α΄ 136) Επέκταση ευεργετημάτων Α.Ν. 971/1949 σε αγωνιστές της Εθνικής Αντίστασης και λοιπούς δικαιούχους. Έχοντας υπόψη: 1.Τις διατάξεις του άρθρ. 12 του Νόμ. 1285/Ι982 "Για την αναγνώριση της Εθνικής Αντίστασης του Ελληνικού Λαού εναντίον των στρατευμάτων κατοχής Ι941-Ι944"(Φ.Ε.Κ. 115 τ.Α').  2.Τις 428/30.6.1983 και 632/7.9.1983 γνωμοδοτήσεις του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εθνικής Άμυνας, Εσωτερικών, Οικονομικών, Δημόσιας Τάξης και Δικαιοσύνης, αποφασίζουμε: Άρθρ.1.-Τα ευεργετήματα που προβλέπονται στα άρθρ. 9, 10, 11, 12, 13, 14 και 15 του Α.Ν. 971/1949 όπως κυρώθηκε από το Ν.Δ. 1104/49 και τροποποιήθηκε και συμπληρώθηκε μεταγενέστερα με τον Α.Ν. 1919/1951, το Νόμ. 2272/1952, το Ν.Δ. 4089/Ι960 και το Νόμ. 1285/1982 επεκτείνονται και στις κατηγορίες α, β, γ, δ, και ε της παρ. Ι του άρθρ. ΙΙ του Νόμ. 1285/1982 όπως ορίζεται στα κατωτέρω άρθρα: Άρθρ.9.-1.Σε κάθε Νομαρχία (πλην Αττικής) και Διαμερίσματα του Νομού Αττικής συνιστάται με απόφαση του Νομάρχη πενταμελής Πρωτοβάθμια Επιτροπή Κρίσεως η οποία αποφαίνεται σε πρώτο βαθμό για την αναγνώριση της ιδιότητας του αγωνιστή εθνικής αντίστασης εφόσον ο κρινόμενος κατά το χρόνο της συμμετοχής του στην αντίσταση ήταν ιδιώτης. Στην περίπτωση που η Επιτροπή διαπιστώσει ότι ο κρινόμενος, κατά το χρόνο εκείνο, είχε την ιδιότητα του μόνιμου στρατιωτικού ή ανήκε στα Σώματα Ασφαλείας, κατά τις ισχύουσες σήμερα διατάξεις, απέχει να αποφανθεί και διαβιβάζει την όλη υπόθεση στην κατά την παρ. 3 του παρόντος αρμόδια Επιτροπή. 2.Η πιο πάνω Επιτροπή συγκροτείται από ένα δικαστικό λειτουργό ως Πρόεδρο, από έναν ανώτερο δημόσιο υπάλληλο, έναν εκπρόσωπο της τοπικής αυτοδιοίκησης και δύο πρόσωπα που έλαβαν μέρος ενεργά στην Εθνική Αντίσταση. 3.Στην έδρα της ΔΕΠΑΘΑ/ΓΕΕΘΑ συνιστάται, με απόφαση του Υπουργού Εθνικής Άμυνας, Πρωτοβάθμια Επιτροπή Κρίσεως η οποία είναι αρμόδια να κρίνει για κάθε περίπτωση μέλους της Εθνικής Αντίστασης που κατά το χρόνο της συμμετοχής του είχε την ιδιότητα του μόνιμου εν ενεργεία Στρατιωτικού ή ανήκε στα Σώματα Ασφαλείας". Η παρ. 3 αντικαταστάθηκε ως άνω από την παρ. 1 άρθρ. 2 Π.Δ.132/20-26 Μαρτ. Ι985 (ΦΕΚ Α΄ 52). 4.Η κατά την παρ. 3 Επιτροπή συγκροτείται από δύο Ανώτατους Αξιωματικούς των Κλάδων των Ενόπλων Δυνάμεων, ένα Συνταγματάρχη του Δικαστικού Σώματος και δύο μόνιμους αξιωματικούς της ενεργού υπηρεσίας την περίοδο της κατοχής που είχαν πάρει ενεργά μέρος στην Εθνική Αντίσταση. Καθήκοντα Προέδρου της Επιτροπής ασκεί ο κατά βαθμό ανώτερος και επί ισοβάθμων ο αρχαιότερος. Σε περίπτωση κρίσεως μέλους των Σωμάτων Ασφαλείας το ένα των μελών της Επιτροπής αντικαθίσταται από έναν Ανώτερο Αξιωματικό με βαθμό τουλάχιστο Αντισυνταγματάρχη ή αντίστοιχο. 5.Παρόμοια Επιτροπή συνιστάται στο Υπουργείο Εσωτερικών με απόφαση του οικείου Υπουργού η οποία είναι αρμόδια να κρίνει αιτήσεις Ελλήνων οι οποίοι κατά το χρόνο της συμμετοχής τους στην Εθνική Αντίσταση διέμεναν και εξακολουθούν να διαμένουν στο εξωτερικό. Η Επιτροπή αυτή συγκροτείται από έναν δικαστικό λειτουργό ως Πρόεδρο, από έναν ανώτερο υπάλληλο των Υπουργείων Προεδρίας της Κυβέρνησης, Εσωτερικών και δύο πρόσωπα που έλαβαν μέρος ενεργά στην Εθνική Αντίσταση. 6.Τα μέλη των πιο πάνω Επιτροπών, ορίζονται, με ισάριθμα αναπληρωματικά για ένα χρόνο. Κατά τη διάρκεια της θητείας τους δεν επιτρέπεται αντικατάσταση των μελών των Επιτροπών, εκτός αν συντρέχουν αποδειγμένα σοβαροί υπηρεσιακοί λόγοι ή λόγοι σχετιζόμενοι με τη λειτουργικότητα της Επιτροπής βεβαιούμενοι με την ίδια απόφαση. Στην περίπτωση αυτή η αντικατάσταση γίνεται για το υπόλοιπο της θητείας. Το αυτό ισχύει και για τα μέλη των Επιτροπών που είναι δικαστικοί λειτουργοί ή δημόσιοι υπάλληλοι ή Αξιωματικοί των Ενόπλων Δυνάμεων ή των Σωμάτων Ασφαλείας, εάν για οποιοδήποτε λόγο λύεται η υπαλληλική τους σχέση. 7.Γραμματέας κάθε Επιτροπής ορίζεται με την ίδια απόφαση δημόσιος υπάλληλος, προκειμένου περί των κατά τις παρ. 1 και 5 του άρθρου αυτού Επιτροπών, κατώτερος αξιωματικός ή υπάλληλος του Υπουργείου Εθνικής Άμυνας, προκειμένου περί της κατά την παρ. 3 του ίδιου άρθρου Επιτροπής. "8.Με την ίδια διαδικασία μπορούν να συσταθούν περισσότερες από μία Πρωτοβάθμιες Επιτροπές Κρίσεως στη ΔΕΠΑΘΑ/ΓΕΕΘΑ, στη Νομαρχία Θεσσαλονίκης και τα Διαμερίσματα Αθηνών και Πειραιώς του Νομού Αττικής". Η παρ. 8 προστέθηκε από την παρ. 2 άρθρ. 2 Π.Δ.Ι32/30-26 Μαρτ. Ι985(ΦΕΚ Α΄ 52). Με την παρ. 2 άρθρ. 2 της 45942/6-17 Αυγ. 1992 ΦΕΚ Β΄ 529) απ. Υπ. Προεδρίας Κυβ. και Εσωτερικών, Τόμ. 2, σελ. 42, 583, διατηρήθηκε η πρωτοβάθμια επιτροπή που προβλέπεται από τις διατάξεις του άνω άρθρου. Η Α/θμια επιτροπή κρίσεως αγωνιστών Εθνικής Αντίστασης, περιόδου 1941-1945 και η Α/θμια επιτροπή κρίσεως αγωνιστών δικτατορίας, που προβλέπονταν από τις διατάξεις του άνω άρθρ. 9, του άρθρ. 46 του Νόμ. 1543/85 (Τομ. 29 σελ. 267) και του άρθρ. 3 της 58448/85 απ.   Υπ.   Εσωτερικών  και   Δημόσιας Τάξης, (Αντί για τη σελ. 1003,021(α)  Σελ. 1003,021(β) Τεύχος 1192-Σελ. 95 Εθνική Αντίσταση 36.Λ.β.12 Τόμ, 29, σελ. 268,09, συγχωνεύθηκαν σε ενιαίο συλλογικό όργανο με νέα σύνθεση από την παρ. 3 άρθρ. 4 της 45942/6-17 Αυγ. 1992 (ΦΕΚ Β΄ 529), απ. Υπ. Προεδρίας της Κυβέρνησης και Εσωτερικών, Τόμ. 2, σελ. 42,583. Άρθρ.10.-"1.Οι κατά το προηγούμενο άρθρο Επιτροπές συγκαλούνται, από τον Πρόεδρο σε συνεδρίαση προς συζήτηση των ενώπιόν τους θεμάτων τρεις τουλάχιστον ημέρες πριν από κάθε συνεδρίαση. 2.Χρέη εισηγητή μετά ψήφου ενώπιον μεν των κατά τις παρ. 1 και 5 του άρθρ. 9 Επιτροπών ασκεί ένα των μελών τους, οριζόμενο από τον Πρόεδρο, ενώπιον δε της κατά την παρ. 3 τον ίδιου άρθρου Επιτροπής, το μέλος της επιτροπής στον Κλάδο του οποίου ανήκει ο κρινόμενος. 3.Η συμμετοχή στην Επιτροπή αναπληρωματικού μέλους επιτρέπεται μόνο σε περίπτωση απουσίας ή κωλύματος του τακτικού, γεγονός που αναφέρεται ρητά στα πρακτικά. 4.Οι πράξεις των Επιτροπών διατυπώνονται σε πρακτικά τα οποία υπογράφονται από τον Πρόεδρο, το Γραμματέα και τα παρόντα μέλη. 5.Οι Επιτροπές συνεδριάζουν εφόσον παρίστανται τουλάχιστον τρία μέλη, για δε τη λήψη αποφάσεων απαιτείται απόλυτη πλειοψηφία των παρόντων μελών. Σε περίπτωση ισοψηφίας νικά η ψήφος του Προέδρου. Η γνώμη της μειοψηφίας καταχωρίζεται στα πρακτικά. 6.Κάθε Επιτροπή δικαιούται κατά τις συνεδριάσεις της να καλεί προς παροχή πληροφοριών οποιοδήποτε πρόσωπο που κατά την κρίση της μπορεί να παράσχει στοιχεία. 7.Οι αποφάσεις των Επιτροπών Κρίσεως είναι υποχρεωτικές για τον Υπουργό Εθνικής Άμυνας εφόσον πληρούν τις προϋποθέσεις του νόμου. 8.Οι Πρωτοβάθμιες Επιτροπές των παρ. 1, 3 και 5 του άρθρ. 9 του παρόντος μετά την εξέταση των υποβαλλομένων σ' αυτές αιτήσεων και δικαιολογητικών αναγνωρίζουν ή μη στον αιτούμενο την ιδιότητα του αγωνιστή Εθνικής Αντίστασης και καταρτίζουν κατά μήνα χωριστούς πίνακες στους οποίους εγγράφουν τα υπ' αυτών αναγνωρισθέντα μέλη και προσδιορίζουν το χρόνο συμμετοχής τους στην Εθνική Αντίσταση: α)Των Εθνικών Αντάρτικων Ομάδων.  β)Των Εθνικών Οργανώσεων Πληροφοριών και Δολιοφθοράς. γ)Των Εθνικών Οργανώσεων Εσωτερικού, και  δ)Των ατόμων που έδρασαν μεμονωμένα.  Σελ. 1003,022(β) Τεύχος 1192-Σελ. 96 9.Οι ανωτέρω πίνακες υποβάλλονται, σε τρία αντίγραφα, στη ΔΕΠΑΘΑ/ΓΕΕΘΑ για κύρωση με απόφαση του Υπουργού Εθνικής Άμυνας, που θα εκδίδεται μέσα σε χρονικό διάστημα 30 ημερών από της υποβολής τους. Μετά την κύρωση των πινάκων ένα αντίγραφο με την κυρωτική απόφαση αποστέλλεται στην οικεία Νομαρχία ή το Διαμέρισμα το τμήμα Αποκέντρωσης της οποίας ύστερα από αίτηση χορηγεί πιστοποιητικά ο τύπος και το περιεχόμενο των οποίων θα καθοριστεί με την κοινή απόφαση της παρ. 1 του άρθρ. 12 του παρόντος. Προκειμένου περί πινάκων καταρτιζομένων από την Επιτροπή της παρ. 3 του προηγούμενου άρθρου τα πιστοποιητικά θα χορηγούνται από τη ΔΕΠΑΘΑ/ΓΕΕΘΑ. Σε περίπτωση μερικής κυρώσεως ή ολικής μη κυρώσεως των πινάκων η ΔΕΠΑΘΑ/ΓΕΕΘΑ αναπέμπει αυτούς κατά το μέρος που δεν κυρώθηκαν στις Πρωτοβάθμιες Επιτροπές Κρίσεως που τους κατάρτισαν εκθέτοντας και τους λόγους της μερικής κυρώσεως ή της ολικής μη κυρώσεως αυτών, οι δε κατόπιν αναπομπής καταρτιζόμενοι πίνακες κυρώνονται υποχρεωτικά από τον Υπουργό Εθνικής Άμυνας. 10.Αντίγραφο της κυρωτικής απόφασης και των πινάκων αναρτάται στο συνήθη χώρο ανακοινώσεων της Νομαρχίας ή του Διαμερίσματος ή της ΔΕΠΑΘΑ/ΓΕΕΘΑ με πρακτικό που υπογράφεται από δύο υπαλλήλους των ανωτέρω υπηρεσιών. 11.Μέσα σε είκοσι ημέρες από την κατά τα ανωτέρω δημοσίευση των πινάκων επιτρέπεται η άσκηση αίτησης αναθεώρησης για κακή εφαρμογή του νόμου ή εσφαλμένη εκτίμηση των πραγματικών γεγονότων, από τον ενδιαφερόμενο τον οποίου η αίτηση έγινε μερικά μόνο δεκτή, ή τρίτο εναντίον κάθε απόφασης που δέχεται την αίτηση. 12.Η αίτηση αναθεώρησης υποβάλλεται στην Πρωτοβάθμια Επιτροπή Κρίσεως η οποία αποφαίνεται επ' αυτής μέσα σε δεκαπέντε ημέρες από της υποβολής της, συνοδεύεται δε απαραιτήτως από αποδεικτικά στοιχεία των προβαλλομένων λόγων και από υπεύθυνη δήλωση του  Ν.Δ. 105/1969 για την αλήθεια των αναγραφομένων στην αίτηση αναθεώρησης". Το άρθρ. 10 αντικαταστάθηκε ως άνω από το άρθρ. 3 Π.Δ. Ι32/20-26 Μαρτ. Ι985 (ΦΕΚ Α΄ 52) 36.Λ.β.12 Εθνική Αντίσταση Άρθρ.11.-"1.Με κοινή απόφαση των Υπουργών Εσωτερικών και Εθνικής Άμυνας συνιστάται δευτεροβάθμια επιτροπή κρίσης στη ΔΕΠΑΘΑ/ΓΕΕΘΑ η οποία αποφαίνεται σε δεύτερο βαθμό μετά από προσφυγή του ενδιαφερόμενου για λόγους νομιμότητας και ουσίας. Η προσφυγή υποβάλλεται μέσα σε 60 ημέρες από την ημερομηνία κοινοποίησης της απορριπτικής απόφασης των πρωτοβάθμιων επιτροπών που λειτουργούν στη ΔΕΠΑΘΑ/ΓΕΕΘΑ ή της περί αποδοχής της αίτησης αναθεώρησης της παρ. 11 του άρθρ. 10 του παρόντος, όπως το άρθρο αυτό αντικαταστάθηκε με το άρθρ. 3 του 132/1985 Π.Δ/τος (ΦΕΚ 52 Α΄). 2.Η επιτροπή αυτή είναι πενταμελής και συγκροτείται από ένα σύμβουλο του Συμβουλίου της Επικρατείας ή αρεοπαγίτη ως πρόεδρο, από έναν ανώτατο αξιωματικό οποιουδήποτε κλάδου των Ενόπλων Δυνάμεων ή /των Σωμάτων Ασφαλείας εφόσον ο κρινόμενος ανήκει σ' αυτά, έναν ανώτερο υπάλληλο του Υπουργείου Εσωτερικών και δύο πρόσωπα που έλαβαν μέρος ενεργά στην εθνική αντίσταση. 3.Γραμματέας της επιτροπής ορίζεται με την ίδια απόφαση υπάλληλος του Υπουργείου Εθνικής Άμυνας. 4.Με την ίδια διαδικασία μπορούν να συσταθούν περισσότερες από μία δευτεροβάθμιες επιτροπές στη ΔΕΠΑΘΑ/ΓΕΕΘΑ. 5.Στην έδρα κάθε εφετείου συνιστάται με απόφαση του νομάρχη ανά μία δευτεροβάθμια επιτροπή η οποία αποφαίνεται σε δεύτερο βαθμό επί προσφυγών που ασκούνται μέσα στην προθεσμία της παρ. 1 του παρόντος άρθρου και για τους λόγους που αναφέρονται σ' αυτήν, κατά αποφάσεων των πρωτοβάθμιων νομαρχιακών επιτροπών των παρ. 1 και 8 του άρθρ. 9 του 379/1983 Π.Δ/τος που λειτουργούν μέσα στο χώρο αρμοδιότητας του κάθε εφετείου. 6.Η επιτροπή αυτή είναι πενταμελής και συγκροτείται από έναν εφέτη ως πρόεδρο, έναν ανώτερο υπάλληλο του Υπουργείου Εσωτερικών, έναν εκπρόσωπο της ΤΕΔΚ της έδρας του εφετείου και δυο πρόσωπα που έλαβαν μέρος ενεργά στην εθνική αντίσταση. 7.Γραμματέας της επιτροπής ορίζεται με την ίδια απόφαση υπάλληλος της νομαρχίας της έδρας του εφετείου. 8.Οι διατάξεις της παρ. 6 του άρθρ. 9 και των παρ. 1- 6 του άρθρ. 10 του 379/1983 Π.Δ/τος εφαρμόζονται ανάλογα και προκειμένου για τη λειτουργία των δευτεροβάθμιων επιτροπών. 9.Η εκδιδόμενη απόφαση με όλη τη σχετική αλληλογραφία επιστρέφεται στην αρμόδια πρωτοβάθμια επιτροπή". Το άρθρ. 11 αντικαταστάθηκε ως άνω από το άρθρ. 2 Π.Δ. 83/15 Φεβρ.- 7 Μαρτ. 1988 (ΦΕΚ Α΄ 41). Με την παρ. 3 άρθρ. 2 της 45942/6-17 Αυγ. 1992 (ΦΕΚ Β΄ 529) απ. Υπ. Προεδρίας της Κυβέρνησης και Εσωτερικών, Τόμ. 2, σελ. 42,583, διατηρήθηκε η Β/θμια επιτροπή που προβλέπεται από τις διατάξεις του άνω άρθρου. Για το ύψος αποζημιώσεως κατά συνεδρίαση και τον αριθμό συνεδριάσεων κατά μήνα, βλ.την με 2035363/5547/0022/10-16 Ιουλ. 1996 (ΦΕΚ Β΄570), κατωτ. αριθ. 17, απόφ. Υπ. Εσωτ. Δημ. Διοίκ. και Αποκέντρωσης  και Οικονομικών Άρθρ.12.-1.Με κοινή απόφαση των Υπουργών Εθνικής Άμυνας και Εσωτερικών ορίζονται τα δικαιολογητικά και τα λοιπά αποδεικτικά στοιχεία που πρέπει να υποβάλει ο ενδιαφερόμενος στις Επιτροπές Κρίσεως ως και κάθε άλλη λεπτομέρεια λειτουργίας των Επιτροπών αυτών, που δεν ρυθμίζεται από τις διατάξεις του παρόντος Δ/τος. Η απόφαση αυτή δημοσιεύεται στην Εφημερίδα της Κυβέρνησης. 2.Κάθε ενδιαφερόμενος να αναγνωριστεί σαν μέλος της Εθνικής Αντίστασης υποχρεούται όπως, μέσα σε έξι μήνες, από την έκδοση της πιο πάνω απόφασης, υποβάλλει σχετική αίτηση στην αρμόδια Επιτροπή Κρίσεως του τόπου της σημερινής ή της τότε κατοικίας του με όλα τα απαραίτητα δικαιολογητικά και λοιπά αποδεικτικά στοιχεία. Υποχρεούται, επίσης, να προσκομίσει πρόσθετα συμπληρωματικά στοιχεία τα οποία ορίζει η Επιτροπή Κρίσεως η οποία καθορίζει και το χρόνο προσκόμισης αυτών. Η προθεσμία της άνω παρ. 2 παρατάθηκε μέχρι 31 Δεκ. 1984 από το άρθρ. 15 Νόμ. 1518/1985 (ΦΕΚ Α΄ 30), (τόμ. 29 σελ. 90,792). Με το άρθρ. 32 Νόμ.1599/10-11 Ιουν. Ι986 (ΦΕΚ Α΄ 75), τόμ. 1 σελ.116,26 η προθεσμία για την αναγνώριση της ιδιότητας του αγωνιστή Εθνικής Αντίστασης παρατάθηκε μέχρι 30 Οκτ. 1986. Η άνω προθεσμία για την αναγνώριση της ιδιότητας του αγωνιστή της Εθν. Αντίστασης παρατάθηκε και πάλι μέχρι 31 Δεκ. 1989, οι δε αιτήσεις που είχαν υποβληθεί πριν την παράταση θεωρούνται εμπρόθεσμες, από την παρ. 2 της οικ. 2042457/5208/0022/17-18 Μαΐου Ι989 (ΦΕΚ Β΄ 368), (τόμ. 29, σελ. 268,10) Απόφ. Υπ. Εσωτερικών και Οικονομικών, που θα κυρωθεί με νόμο. (Αντί για τη σελ. 1003,03(ζ)  Σελ.1003,03(η) Τεύχος 1389 Σελ. 35 Εθνική Αντίσταση 36.Λ.β.12 3.Σε περίπτωση που ο ενδιαφερόμενος διαμένει μόνιμα στο εξωτερικό η αίτηση θα υποβάλλεται στην Πρωτοβάθμια επιτροπή της Νομαρχίας ή του Διαμερίσματος στην περιφέρεια της οποίας υπάγεται ο δήμος ή κοινότητα που είναι γραμμένος στο γενικό μητρώο ή στο δημοτολόγιο προκειμένου περί γυναικών. Άρθρ.13.-"Οι Επιτροπές Κρίσεως των άρθρ. 9 και 11 καταργούνται μετά την κρίση όλων των σχετικών αιτήσεων και προσφυγών". Το άρθρ. 13 αντικαταστάθηκε ως άνω από το άρθρο μόνο Π.Δ. Ι6/Ι4 Ιαν.-7 Φεβρ. Ι986 (ΦΕΚ Α΄ 9). Άρθρ.14.-Μετά την κατά τις διατάξεις του παρόντος κύρωση των πινάκων από τον Υπουργό Εθνικής Άμυνας ή ΔΕΠΑΘΑ/ΓΕΕΘΑ, ως κεντρικός φορέας, καθίσταται αρμόδια για την κίνηση κάθε διαδικασίας σχετικής με την παροχή των κατά νόμο ευεργετημάτων, στους με οποιοδήποτε νόμιμο τρόπο αποκτήσαντες την ιδιότητα μέλους της Εθνικής Αντίστασης. Άρθρ.15.-Για την υλοποίηση των σκοπών του Νόμ. Ι285/Ι982 και των διατάξεων του Δ/τος αυτού οι οριζόμενες προθεσμίες στα άρθρ. 9, 10, 11, 12, 13, 14 και 15 του Α.Ν. 971/1949 παρατείνονται επί έξι μήνες από τη δημοσίευση της κοινής απόφασης της παρ. 1 του άρθρ. 12 του παρόντος στην Εφημερίδα της Κυβέρνησης. Άρθρ.16.-Για την υποβοήθηση του έργου των Επιτροπών επιτρέπεται η κατά τις ισχύουσες διατάξεις απόσπαση του κατά περίπτωση αναγκαιούντος προσωπικού. Άρθρ.17.-Αποφάσεις του Υπουργού Εθνικής Άμυνας προβλεπόμενες από τις διατάξεις του παρόντος Δ/τος εκδίδονται δια της ΔΕΠΑΘΑ/ΓΕΕΘΑ. Σελ. 1003,04(η) Τεύχος 1389 Σελ. 36 36.Λ.β.12 Εθνική Αντίσταση Άρθρ.2.-1.Ο αγώνας των κατά τα άρθρ. 5, 6 και 7 του Νόμ. 1285/Ι982 Εθνικών Αντάρτικων Ομάδων και Εθνι κών Οργανώσεων, αναγνωρίζεται ως Εθνικός αγώνας και συνέχιση του πολέμου 1940-1941, 2.Θεωρείται ως στρατιωτική υπηρεσία ζώνης επαφής η υπηρεσία των μελών των Εθνικών Αντάρτικων Ομάδων, των Εθνικών Οργανώσεων, κατά την έννοια που δίνεται σ' αυτές στα άρθρ. 5, 6, 7 και 8 του Νόμ. 1285/1982, κα θώς και των ατόμων εκείνων που έδρασαν μεμονωμένα". Η παρ. 2 αντικαταστάθηκε ως άνω από την παρ. 1 άρθρου μόνου Π.Δ. 316/13-25 Αυγ. 1987 (ΦΕΚ Α΄ 150). 3.Η αναγνώριση της υπηρεσίας αυτής γίνεται αυτοδίκαια με την εγγραφή των ανωτέρω μελών σε πίνακες που κυρώνονται με απόφαση του Υπουργού Εθνικής Άμυνας.  4.Τα μέλη των Εθνικών Αντάρτικων Ομάδων και των Εθνικών Οργανώσεων απολαμβάνουν όλων εκείνων των ευεργετημάτων που αναγνωρίζονται κάθε φορά με νόμο υπέρ των αντίστοιχων κατηγοριών των πολεμιστών του πολέμου 1940-I941 και της Μ. Ανατολής πλην των συνταξιοδοτικών τοιούτων. Άρθρ.3.-1.Στα μέλη των Εθνικών Αντάρτικων ομάδων και των Εθνικών Οργανώσεων, απονέμεται με απόφαση του Υπουργού Εθνικής Άμυνας το αναμνηστικό μετάλλιο Εθνικής Αντίστασης μετά του οικείου διπλώματος όπως αυτά καθορίζονται με τα κατά το άρθρ. 10 παρ. 5 του Α.Ν. 971/1949 εκδιδόμενα Δ/τα.  2.Ηθικές αμοιβές και διακρίσεις απονεμόμενες κατά την προηγούμενη παράγραφο σε μέλη των Εθνικών Αντάρτικων Ομάδων και Εθνικών Οργανώσεων που πέθαναν παραδίδονται στους πλησιέστερους συγγενείς τους. 3.Σε πρόσωπα που έκαναν Εθνική Αντίσταση χωρίς να ανήκουν σε οργάνωση ή ομάδα και εξαιτίας της δράσεώς τους εκτελέστηκαν ή φυλακίστηκαν ή κλείστηκαν σε στρατόπεδα συγκέντρωσης στην Ελλάδα ή στο Εξωτερικό ή οδηγήθηκαν σε ομηρία από τις Αρχές κατοχής δύναται να απονεμηθεί το υπό της παρ. 1 του παρόντος άρθρου αναμνηστικό μετάλλιο μετά διπλώματος με απόφαση του Υπουργού Εθνικής Άμυνας. Άρθρ.4.-1.Έφεδροι εξ εφέδρων αξιωματικοί και ανθυπασπιστές που υπηρέτησαν ευδόκιμα στις Εθνικές Αντάρτικες Ομάδες και τις Εθνικές Οργανώσεις πληροφοριών και δολιοφθοράς δύναται να προαχθούν στον ανώτερο βαθμό κατά τα ειδικότερα οριζόμενα στο Νόμο "Περί στελέχους εφέδρων αξιωματικών". Το ευδόκιμο της υπηρεσίας διαπιστώνεται από τις αρμόδιες Πρωτοβάθμιες ή Δευτεροβάθμιες Επιτροπές Κρίσεως που προβλέπονται στα άρθρ. 9 και II του παρόντος. "2.α)Έφεδροι εκ μονίμων αξιωματικοί και ανθυπασπιστές των ενόπλων Δυνάμεων και των Σωμάτων Ασφαλείας ανεξάρτητα αν ανακλήθηκαν στην ενέργεια κατά τον πόλεμο 1940-45 εφόσον υπηρέτησαν στην Εθνική Αντίσταση και δεν αποκαταστάθηκαν με τις διατάξεις του Ν.Δ. 595/48 ή με άλλο νόμο, ως και έφεδροι εκ μονίμων Υπαξιω ματικοί των Ενόπλων Δυνάμεων και Σωμάτων Ασφαλείας που υπηρέτησαν στην Εθνική Αντίσταση προάγονται μετά από κρίση τους κατά ένα ή δύο βαθμούς, ανάλογα εάν στους βαθμούς αυτούς έχει προαχθεί νεώτερός τους μέχρι 15.8.1945 και αποστρατεύονται με την ημερομηνία αυτή, εκτός εάν πέθαναν πριν από την ημερομηνία αυτή οπότε αποστρατεύονται με την ημερομηνία θανάτου τους. β)Η κρίση ενεργείται για μεν τους Εφέδρους εκ μονίμων αξιωματικούς και ανθυπασπιστές από τα ανώτατα κατά κλάδο Συμβούλια Κρίσης των Ενόπλων Δυνάμεων και Σωμάτων Ασφαλείας για δε τους Εφέδρους εκ μονίμων Υπαξιωματικούς από τα αρμόδια Συμβούλια Κρίσης Υπαξιωματικών των Ενόπλων Δυνάμεων και Σωμάτων Ασφαλείας. Οι πιο πάνω κρίσεις γίνονται ύστερα από αίτηση των ενδιαφερομένων που υποβάλλεται στις διευθύνσεις προσωπικού των αρμοδίων κλάδων των Ενόπλων δυνάμεων και Σωμάτων Ασφαλείας μέσα σε προθεσμία έξι (6) μηνών από τη δημοσίευση του παρόντος στην Εφημερίδα της Κυβερνήσεως. (Αντί για τη σελ. 1003,01(β)  Σελ. 1003,01(γ) Τεύχος 1092-Σελ. 107 Εθνική Αντίσταση 36.Λ.β.12 Η προθεσμία αυτή μπορεί να παραταθεί με απόφαση του Υπουργού Εθνικής Άμυνας όχι όμως πέρα από 2 μήνες από τη λήξη της εξάμηνης προθεσμίας". Η παρ. 2,που είχε αντικατασταθεί από το άρθρ. 1 Π.Δ. 83/1989 (ΦΕΚ Α΄ 41), αντικαταστάθηκε ως άνω από το άρθρο μόνο Π.Δ. 292/25-26 Μαΐου 1989 (ΦΕΚ Α΄135). 3.Προκειμένου περί αξιωματικών ανθυπασπιστών, και μονίμων οπλιτών, όλων των όπλων, και των Σωμάτων Ασφαλείας που υπηρέτησαν ενεργά στις Εθνικές Αντάρτικες Ομάδες και τις Εθνικές Οργανώσεις πληροφοριών και δολιοφθοράς εις την κρίση των κατά Νόμο αρμόδιων υπηρεσιακών συμβουλίων, περί προαγωγών εκτιμάται η δράση αυτή ως πρόσθετο προσόν εγγραφόμενη στα φύλλα μητρώου και ποιότητας αυτών. Άρθρ.5.-Μέλη των Εθνικών Αντάρτικων Ομάδων και των Εθνικών Οργανώσεων, που κατέστησαν ανάπηροι από τραύμα που προξενήθηκε σ' αυτά κατά την εκτέλεση υπηρεσίας και ένεκα αυτής ή στις φυλακές και στρατόπεδα του κατακτητή ή εξαιτίας νόσου αποτόκου των κακουχιών του ένοπλου αγώνα κατά του κατακτητή ή της διαβιώσεώς τους σε φυλακές και στρατόπεδα καθώς και οι οικογένειες εκείνων από αυτά πού πέθαναν ή εκτε λέστηκαν ή υπήρξαν θύματα αντιποίνων των κατακτητών απολαμβάνουν κάθε δικαιώματος και ευεργετήματος που απολαμβάνουν τα θύματα και οι ανάπηροι του πολέμου 1940-1941. Ο τρόπος της βεβαιώσεως της ιδιότητας των ανωτέρω ως αναπήρων ή θυμάτων του αγώνα Εθνικής Αντίστασης είναι αυτός που καθορίστηκε με τον Α.Ν. 1324/1949 (Φ.Ε.Κ. 326 τ.Α') (ανωτ. σελ. 763) και τροποποιήθηκε και συμπληρώθηκε μεταγενέστερα. Σύμφωνα με το άρθρ. 34 Νόμ. 1731/1987 (ΦΕΚ Α΄ 161) (Τόμ. 30, σελ. 202,27) στους αναπήρους του άνω άρθρ. 5 επεκτείνονται οι διατάξεις του Νόμ. 490/1978 (ΦΕΚ Α΄ 331) (ανωτ. σελ. 790,21) για τις παροχές του Νόμου αυτού. Σελ. 1003,02(γ) Τεύχος 1092-Σελ. 108 36.Λ.β.12 Εθνική Αντίσταση Άρθρ. 6.- "1. Μόνιμοι Αξιωματικοί, Ανθυπασπι-στές και αντίστοιχοι των άλλων κλάδων Υπαξιωματικοί των Ενόπλων Δυνάμεων και των Σωμάτων Ασφαλείας καθώς και οι οπλίτες των Σωμάτων Ασφαλείας που αποστρατεύθηκαν, αποτάχτηκαν ή εξαναγκάστηκαν σε παραίτηση επειδή έλαβαν μέρος στην Εθνική Αντίσταση κατά την έννοια του Νόμ. 1285/1982 (ΦΕΚ 115, τ.Α') και δεν αποκαταστάθηκαν ακόμη αποκαθίστανται οι μεν Αξιωματικοί και Ανθυπασπιστές κατά τρεις οι δε Υπαξιωματικοί και οπλίτες κατά τέσσερις βαθμούς από τότε που έχει προαχθεί νεώτερός τους και εφόσον προβλεπότανε οι βαθμοί για το Όπλο-Σώμα ή ειδικότητα στην οποία ανήκαν εκτός εάν νεώτερος τους είχε προαχθεί σε βαθμό ανώτερο από τους πιο πάνω αποκαταστατικούς βαθμούς μέχρι το έτος 1949 οπότε προάγεται και ο ίδιος στο βαθμό αυτόν. Οι διατάξεις της νομοθεσίας για το όριο ηλικίας που ίσχυσαν εφαρμόζονται και στην αποκατάσταση των παραπάνω. "2.Ως αφετηρία για τη βαθμολογική αποκατάσταση των παραπάνω λαμβάνεται υπόψη ο βαθμός με τον οποίο αποστρατεύθηκαν, αποτάχτηκαν ή εξαναγκάστηκαν σε παραίτηση. Σε περίπτωση που άλλος νεώτερός τους ή της ίδιας τάξεως απομακρύνθηκε της υπηρεσίας για την ίδια αιτία με ανώτερο βαθμό, ως αφετηρία για την προαγωγή τους λαμβάνεται ο βαθμός αυτός". Η παρ. 2 αντικαταστάθηκε ως άνω από την παρ. 2 άρθρου μόνου Π.Δ. 316/15-25 Αυγ. Ι987 (ΦΕΚ Α΄ 150). 3.Αυτοί που αποκαθίστανται, αποστρατεύονται από τότε που αποστρατεύτηκε νεώτερός τους στο βαθμό στον οποίο αποκαταστάθηκαν. Όσοι καταλήφθηκαν από το όριο ηλικίας του βαθμού αποκατάστασής τους αποστρατεύονται από την ημερομηνία καταλήψεως του ορίου ηλικίας του βαθμού αυτού ανεξάρτητα από το χρόνο της απο στρατείας νεώτερού τους. Όσοι πεθάνανε πριν από τη μεσολάβηση ενός από τους παραπάνω λόγους αποστρατεύονται από την ημερομηνία του θανάτου τους. 4.Στις διατάξεις του παρόντος υπάγονται και οι μαθητές και τελειόφοιτοι των παραγωγικών σχολών των Ενόπλων Δυνάμεων και των Σωμάτων Ασφαλείας. Αυτοί προάγονται αντίστοιχα στους βαθμούς που προάγονται οι Αξιωματικοί και Υπαξιωματικοί. Για τον προσδιορισμό του νεώτερού τους λαμβάνεται υπόψη ο τελευταίος Αξιωματικός ή Υπαξιωματικός της Τάξεώς τους αντίστοιχα.    5. «Όσοι υπάγονται στις διατάξεις του άρθρου αυτού και έχασαν τη ζωή τους πολεμώντας κατά των κατακτητών την περίοδο 1941-1944, καθώς και οι έφεδροι εκ μονίμων αξιωματικοί, ανθυπασπιστές και υπαξιωματικοί των Ενόπλων Δυνάμεων που έχασαν τη ζωή τους πολεμώντας, με την ιδιότητα του Αγωνιστή Εθνικής Αντίστασης, κατά των κατακτητών την ίδια περίοδο, εφόσον δεν έχουν αποκατασταθεί σύμφωνα με τα νομοθετήματα που ίσχυαν κατά το χρόνο του θανάτου τους,   προάγονται οι μεν Αξιωματικοί και Ανθυπασπιστές κατά τρεις βαθμούς, οι Υπαξιωματικοί και οπλίτες κατά τέσσερις, οι δε μαθητές και τελειόφοιτοι των παραγωγικών σχολών των Ενόπλων Δυνάμεων και των Σωμάτων Ασφαλείας στους βαθμούς της προηγούμενης παραγράφου. Ως αφετηρία προαγω-γής λαμβάνεται η ημερομηνία του θανάτου τους». Η παρ. 5 αντικαταστάθηκε ως άνω από το άρθρο μόνο Π. Δ. 40/18 Ιαν.-23 Φεβρ. 2000 (ΦΕΚ Α΄ 32 ). 6.Οι διατάξεις της παρ. 1 του παρόντος άρθρου εφαρμόζονται και γι' αυτούς που απομακρύνθηκαν για την ίδια αιτία μετά το έτος 1949 οι οποίοι όμως σε καμιά περίπτωση δεν μπορούν να προαχθούν σε ανώτερο του αποκαταστατικού βαθμού που έλαβαν οι όμοιοβαθμοί τους του αυτού σώματος ή γενικής ειδικότητας που αποστρατεύτηκαν μέχρι το έτος 1949 για την ίδια αιτία. 7.Η συνδρομή των παραπάνω προϋποθέσεων κρίνεται από την Επιτροπή της παρ. 3 του άρθρ. 9 του παρόντος δ/τος, η οποία και καταρτίζει χωριστούς πίνακες των υπαγομένων στις διατάξεις της παρ. 1 του παρόντος άρθρου που κυρώνονται με απόφαση του Υπουργού Εθνικής Άμυνας. 8.Στρατιωτικοί κάθε βαθμού Όπλου-Σώματος ή Υπηρεσίας και άνδρες των Σωμάτων Ασφαλείας οι οποίοι αφού παραλείφθηκαν από τους προβιβασμούς που ενεργήθηκαν επί κατοχής εξαιτίας της απαγωγής τους ως ομήρων κλπ. προήχθηκαν στο βαθμό που εδικαιούντο μετά την απελευθέρωση θεωρείται ότι η προαγωγή στο βαθμό αυτόν έγινε από την ημέρα που έχουν προαχθεί οι νεώτεροί τους. Αυτοί προάγονται με αίτησή τους η οποία κρίνεται από Τριμελή Επιτροπή Ανωτάτων εν ενεργεία Αξιωματικών που ορίζεται από τον Υπουργό Εθνικής Άμυνας. (Αντί για τη σελ. 1003,0201)  Σελ.1003,0201(α) Τεύχος 1389 Σελ. 33 Εθνική Αντίσταση 36.Λ.β.12 9.Στην έννοια των Υπαξιωματικών περιλαμβάνονται και όσοι προτάθηκαν για προαγωγή αλλά δεν έχουν προαχθεί εξαιτίας της προσχώρησής τους στις Εθνικές Αντάρτικες Ομάδες. 10.Οι κατά τις πιο πάνω διατάξεις αποκαθιστάμενοι σε καμιά περίπτωση δεν δικαιούνται αναδρομικής λήψης αποδοχών ούτε και τη διεκδίκηση κάθε άλλης οικονομικής απαίτησης από τα αρμόδια κατά κατηγορία ασφαλιστικά ταμεία". Το άρθρ. 6 αντικαταστάθηκε ως άνω από το άρθρ. 1 Π.Δ. 132/20-26 Μαρτ. 1985 (ΦΕΚ Α΄ 52). Σελ. 1003,0202(α) Τεύχος 1389 Σελ. 34 36.Λ.β.12 Εθνική Αντίσταση    Άρθρ.7.-1.Υπάλληλοι του Δημοσίου, άμισθοι, ή έμμισθοι δημόσιοι λειτουργοί, υπάλληλοι, Ν.Π.Δ.Δ., Οργανισμών Κοινής Ωφελείας, Οργανισμών, Τοπικής Αυτοδιοίκησης, Τραπεζών, και Κληρικοί που υπηρέτησαν στις Εθνικές Αντάρτικες Ομάδες και Εθνικές Οργανώσεις τυγχάνουν των αυτών ευεργετημάτων, που έχουν τύχει συνάδελφοί τους από την εφαρμογή της υπ' αριθ. 113/1946 Συντακτικής Πράξεως (Φ.Ε.Κ. 119 τ.Α΄). 2.Ποινικές ή πειθαρχικές ποινές που επιβλήθηκαν κατά την Κατοχή κατά Στρατιωτικών ή Δημοσίων Υπαλλήλων για παράβαση καθήκοντος και εγκατάλειψη θέσης, εφόσον οι παραβάσεις αυτές διαπράχθηκαν για το σκοπό εξυπηρέτησης του Εθνικού Αγώνα Αντίστασης ακυρώνονται. Άρθρ.8.-Αποκλείονται των ευεργετημάτων του Δ/τος αυτού οι λιποτάκτες του πολέμου 1940-1941 καθώς και εκείνοι που συνεργάστηκαν με τους κατακτητές.